
18 DR.30.6.2005 

 
mereka ini pernah disabitkan kesalahan-kesalahan.  Sebab itu saya bersetuju sekiranya 
ada satu lembaga ataupun satu pertubuhan yang ditubuhkan oleh kerajaan untuk 
mendaftarkan  mereka yang menjadi financial planners yang berlesen ini. 

Tuan Yang di-Pertua, seperkara lagi  saya ingin meneruskan ucapan saya, 
seperkara lagi yang ingin saya sebutkan di dalam aspek pindaan Akta Insurans ini ialah 
kalau kita lihat beberapa laporan-laporan yang telah dibuat baru-baru ini khususnya di 
akhbar-akhbar, bahawa berlakunya kes-kes gengsterisme yang begitu meluas khususnya di 
sekolah-sekolah, dan ini adalah sesuatu yang amat membimbangkan kita sebagai bapa dan 
sebagai ahli masyarakat sudah tentu perkara-perkara dan perkembangan serupa ini adalah 
merupakan sesuatu yang amat membimbangkan kita.  Kelmarin seorang remaja telah 
terbunuh, telah meninggal dunia di Pulau Pinang yang bernama Asrin, yang telah dipukul 
oleh gengster yang juga terdiri daripada pelajar-pelajar dan beliau  mengalami koma 
beberapa hari dan akhirnya meninggal kelmarin.   

Dan, demikian juga sesuatu kejadian yang telah dilaporkan di akhbar di Pahang 
dan yang telah mendapat perhatian daripada Sultan Pahang sendiri, bahawa seorang 
pelajar Tingkatan 1 yang bernama Muhammad Afiq Qusyairi telah cedera dibelasah 
beberapa pelajar senior yang menyebabkan mangsa cedera parah sehingga menarik 
perhatian Sultan Pahang.  Kes-kes ini adalah merupakan kes selepas dua kes buli di 
sekolah yang sama, yang terbongkar apabila seorang pelajar Tingkatan 5 cedera dibelasah 
oleh pelajar lain dalam kejadian seminggu yang lepas.   

Tuan Yang di-Pertua, masalah gengsterisme ini walaupun bukan merupakan satu 
masalah yang baru, tetapi apabila ia dilaporkan dengan begitu banyak sekali akhir-akhir ini 
khususnya di sekolah-sekolah sehingga menyebabkan kematian ia merupakan satu 
masalah yang besar, yang patut kita tangani dan kita haruslah menyediakan satu 
perlindungan kepada anak-anak kita, perlindungan kepada keluarga, sebab itu kita meminta 
kerajaan supaya menyediakan suatu perlindungan insurans jika ada, kita nak tahu 
berapakah quantum sekiranya berlakunya kes-kes seperti ini, sekiranya kes-kes yang 
berlaku kepada Muhammad Afiq apakah ganjaran yang diberikan oleh kerajaan ataupun 
penginsurans-penginsurans ini?  Kita nak tahu, sekurang-kurangnya akan memberikan 
keamanan kepada ibu bapa yang akan menghantar anaknya ke sekolah, kerana kalau 
sekiranya berlaku kes-kes seperti ini  mereka yang menghadapi masalah yang terpaksa di 
hospitalized, siapakah yang menanggung perubatan anak-anak ini?   

Dan, sekiranya ia become disabled dengan izin, ataupun cacat ini adalah 
merupakan satu tanggungan yang berat kepada ibu bapa dan kita minta supaya satu skim 
insurans yang dapat memberikan perlindungan kepada anak-anak kita. 

Timbalan Yang di-Pertua [Datuk Dr. Yusof bin Yacob]:  Yang Berhormat Lipis 
bangun Yang Berhormat. 

Tuan Mohamad Shahrum bin Osman:  Terima kasih Tuan Yang di-Pertua, 
terima kasih Yang Berhormat Kudat.  Jadi saya percaya sekarang ini kita ada satu skim 
insurans  berkelompok yang telah dibuat untuk anak-anak kita.  Tapi saya tak pasti sama 
ada skim insurans ini ada melindungi kes-kes yang seperti dipukul dan sebagainya.  

Walau bagaimanapun, saya di sini nak mencadangkan juga selain daripada 
insurans untuk pelajar-pelajar sekolah, kita buat juga insurans atau skim insurans secara 
berkelompok dan sebagainya untuk para petani ataupun pekebun kecil kita.  Kerana 
sekarang ini dengan kadar pendapatan yang tidak menentu dan dengan kos perubatan 
yang mahal, jadi sekiranya ada skim khusus yang dibuat oleh pihak agensi kerajaan 
tentang insurans bagi petani dan pekebun kecil ini dapat mungkin boleh meringankan 
beban mereka sekiranya mereka mendapat musibah.  Bagaimana, setuju atau tidak? 

Datuk Abdul Rahim bin Bakri:  Yang Berhormat Lipis, untuk insurans pertanian 
itu saya akan huraikan selepas ini, tetapi saya ingin menyentuh tentang insurans yang 
seharusnya diberikan kepada anak-anak sekolah.  Kalau kita lihat misalnya kejadian-
kejadian ini ya, seperti mana yang telah disebutkan oleh Yang Berhormat Lipis, memang 
ada group insurance. 

Timbalan Yang di-Pertua [Datuk Dr. Yusof bin Yacob]:  Kuala Krai pula bangun 
Yang Berhormat. 



mereka ini pernah disabitkan kesalahan-kesalahan. Sebab itu saya bersetuju sekiranya ada satu lembaga ataupun satu pertubuhan yang ditubuhkan oleh kerajaan untuk mendaftarkan mereka yang menjadi financial planners yang berlesen ini. Tuan Yang di-Pertua, seperkara lagi saya ingin meneruskan ucapan saya, seperkara lagi yang ingin saya sebutkan di dalam aspek pindaan Akta Insurans ini ialah kalau kita lihat beberapa laporan-laporan yang telah dibuat baru-baru ini khususnya di akhbar-akhbar, bahawa berlakunya kes-kes gengsterisme yang begitu meluas khususnya di sekolah-sekolah, dan ini adalah sesuatu yang amat membimbangkan kita sebagai bapa dan sebagai ahli masyarakat sudah tentu perkara-perkara dan perkembangan serupa ini adalah merupakan sesuatu yang amat membimbangkan kita. Kelmarin seorang remaja telah terbunuh, telah meninggal dunia di Pulau Pinang yang bernama Asrin, yang telah dipukul oleh gengster yang juga terdiri daripada pelajar-pelajar dan beliau mengalami koma beberapa hari dan akhirnya meninggal kelmarin. Dan, demikian juga sesuatu kejadian yang telah dilaporkan di akhbar di Pahang dan yang telah mendapat perhatian daripada Sultan Pahang sendiri, bahawa seorang pelajar Tingkatan 1 yang bernama Muhammad Afiq Qusyairi telah cedera dibelasah beberapa pelajar senior yang menyebabkan mangsa cedera parah sehingga menarik perhatian Sultan Pahang. Kes-kes ini adalah merupakan kes selepas dua kes buli di sekolah yang sama, yang terbongkar apabila seorang pelajar Tingkatan 5 cedera dibelasah oleh pelajar lain dalam kejadian seminggu yang lepas. Tuan Yang di-Pertua, masalah gengsterisme ini walaupun bukan merupakan satu masalah yang baru, tetapi apabila ia dilaporkan dengan begitu banyak sekali akhir-akhir ini khususnya di sekolah-sekolah sehingga menyebabkan kematian ia merupakan satu masalah yang besar, yang patut kita tangani dan kita haruslah menyediakan satu perlindungan kepada anak-anak kita, perlindungan kepada keluarga, sebab itu kita meminta kerajaan supaya menyediakan suatu perlindungan insurans jika ada, kita nak tahu berapakah quantum sekiranya berlakunya kes-kes seperti ini, sekiranya kes-kes yang berlaku kepada Muhammad Afiq apakah ganjaran yang diberikan oleh kerajaan ataupun penginsurans-penginsurans ini? Kita nak tahu, sekurang-kurangnya akan memberikan keamanan kepada ibu bapa yang akan menghantar anaknya ke sekolah, kerana kalau sekiranya berlaku kes-kes seperti ini mereka yang menghadapi masalah yang terpaksa di hospitalized, siapakah yang menanggung perubatan anak-anak ini?. Dan, sekiranya ia become disabled dengan izin, ataupun cacat ini adalah merupakan satu tanggungan yang berat kepada ibu bapa dan kita minta supaya satu skim insurans yang dapat memberikan perlindungan kepada anak-anak kita. Timbalan Yang di-Pertua [Datuk Dr. Yusof bin Yacob]: Yang Berhormat Lipis bangun Yang Berhormat. Tuan Mohamad Shahrum bin Osman: Terima kasih Tuan Yang di-Pertua, terima kasih Yang Berhormat Kudat. Jadi saya percaya sekarang ini kita ada satu skim insurans berkelompok yang telah dibuat untuk anak-anak kita. Tapi saya tak pasti sama ada skim insurans ini ada melindungi kes-kes yang seperti dipukul dan sebagainya. Walau bagaimanapun, saya di sini nak mencadangkan juga selain daripada insurans untuk pelajar-pelajar sekolah, kita buat juga insurans atau skim insurans secara berkelompok dan sebagainya untuk para petani ataupun pekebun kecil kita. Kerana sekarang ini dengan kadar pendapatan yang tidak menentu dan dengan kos perubatan yang mahal, jadi sekiranya ada skim khusus yang dibuat oleh pihak agensi kerajaan tentang insurans bagi petani dan pekebun kecil ini dapat mungkin boleh meringankan beban mereka sekiranya mereka mendapat musibah. Bagaimana, setuju atau tidak?. Datuk Abdul Rahim bin Bakri: Yang Berhormat Lipis, untuk insurans pertanian itu saya akan huraikan selepas ini, tetapi saya ingin menyentuh tentang insurans yang seharusnya diberikan kepada anak-anak sekolah. Kalau kita lihat misalnya kejadian- kejadian ini ya, seperti mana yang telah disebutkan oleh Yang Berhormat Lipis, memang ada group insurance. Timbalan Yang di-Pertua [Datuk Dr. Yusof bin Yacob]: Kuala Krai pula bangun Yang Berhormat.